kardosdrur/scandi-wiki huggingface dataset:
OSI (band)

OSI er en amerikansk progressiv, eksperimenterende supermusikgruppe dannet af Fates Warning-guitarist Jim Matheos i 2003. Navnet henviser til det kortlivede amerikanske agentur Office of Strategic Influence som blev etableret kort efter 11. september for at fremme pro-amerikansk propaganda i medierne både inden- og udenrigs, blandt andet.

Medlemmer 
Jim Matheos (Fates Warning) – guitar
Kevin Moore (Chroma Key) – vokal, keyboards

Gæstemusikere 
Mike Portnoy (Dream Theater) – trommer
Gavin Harrison (Porcupine Tree) – trommer
Sean Malone (Gordian Knot, Cynic) – bas, Chapman Stick på Office of Strategic Influence
Joey Vera (Fates Warning) – bas på Free
Steven Wilson (Porcupine Tree, No-Man, Blackfield, Bass Communion, IEM,) – vokal på sporet "shutDOWN" på Office of Strategic Influence

Diskografi

Studiealbum 
 2003: Office of Strategic Influence
 2006: Free
 2009: Blood
 2012: Fire Make Thunder

Ep'er 
 2006: re:free

Fodnoter

Eksterne henvisninger 
Officiel hjemeside 
Officiel online OSI shop

Rockgrupper fra USA
Supergrupper
Operation Baytown

Operation Baytown var en del af de allieredes invasion af Italien under 2. verdenskrig den 3. september 1943.

Operationen bestod af landgange fra havet af den britiske 13th Army Corps fra den britiske 8th Army ved Reggio di Calabria. Det gav de allierede styrker fodfæste på Italiens "tå".

Operation Baytown blev efterfulgt af operation Slapstick og operation Avalanche.

Se også
 Felttoget i Italien

Eksterne henvisninger 

http://www.remuseum.org.uk/corpshistory/rem_corps_part16.htm  Royal Engineers og 2. verdenskrig (Felttoget i Italien)

Baytown
Rasmus Nikolajsen

Rasmus Nikolajsen (født 1977 i København) er en dansk digter der debuterede på Borgens Forlag i år 2000 med samlingen digte om lidt. Siden har han udgivet yderligere fire digtsamlinger og en lyrisk rejseroman. Seneste udgivelse er 'Socialdemokratisk digt' der udkom september 2010 og er anden bog i en serie på otte digtsamlinger der alle består, eller kommer til at bestå, af 64 digte, eller digtenheder, på hver 64 stavelser. 'Socialdemokratisk digt' blev nomineret til Weekendavisens Litteraturpris, 'Tilbage til unaturen' blev tildelt Kritikerprisen i 2016. Nikolajsen er uddannet cand.mag i litteraturvidenskab, Københavns Universitet. Han har desuden bidraget med skønlitterære tekster til tidsskrifterne Apparatur, Øverste Kirurgiske, Den Blå Port og Hvedekorn, samt med den litteraturvidenskabelige artikel "Last Night a DJ Shaved My Wife" til Den Blå Port.

Rasmus Nikolajsen spiller på Forfatterlandsholdet.

Udgivelser 
 Digte om lidt, Borgens Forlag, 2000
 SølvKANIN, Borgens Forlag, 2001
 Frihed og sex på rejsen, 2003
 Alting ender med et bryllup, 2008
 I Athen, rejseroman, Borgens Forlag, 2009
 Socialdemokratisk digt, People'sPress, 2010
 Den ulykkelige boghandler, Tiderne Skifter, 2012
Tilbage til unaturen, Samleren, 2016
Hvad skal vi med al den skønhed?, Rosinante, 2018
Barnevognshaiku, Gutkind, 2020
Måske sjælen, Gutkind, 2022

Eksterne henvisninger 

 Rasmus Nikolajsen på Forfatterweb.dk
 Stefan Kjerkegaards anmeldelse af Frihed og sex på rejsen
 Stefan Kjerkegaards anmeldelse af Alting ender med et bryllup
 Kamilla Löfströms anmeldelse af Alting ender med et bryllup
 Jesper Elvings anmeldelse af "i Athen"
 http://politiken.dk/kultur/boger/skonlitteratur_boger/ECE1682778/omvejen-er-pointen-i-charmerende-slentrebog/
 http://www.litteraturnu.dk/univers.php?action=read&id=2654

Digtere fra Danmark
Personer fra København
Dansksprogede forfattere fra Danmark
Ten Horns – Ten Diadems

Ten Horns – Ten Diadems er et opsamlingsalbum fra det norske black metal-band Satyricon.

Spor

Satyricon-album
Opsamlingsalbum fra 2002
Grubbe Mølle

Grubbe Mølle ved Svanningebækken i Faaborg på Sydvestfyn et af de få bevarede danske dobbeltanlæg med både vind- og vandmølle. Vandmøllen blev gennemgribende restaureret i 2008. 

Vindmøllen er en 17 meter høj hollandsk vindmølle med jordomgang, bygget på et fundament af kampesten. Den er bygget på en forhøjning, hvor vestenvinden får godt fat, og møllen kunne derfor male korn, hvis vandmøllen manglede vand om sommeren eller var frosset fast om vinteren. Overmøllen er af træ beklædt med spån, og den har en løgformet hat, som er beklædt med pap. Den har et vindfang på 37 alen (ca. 23 meter), og krøjer med vindrose. Vindmøllen er selvsvikkende. Den er udstyret med tre kværne og en grubbekværn. Grubbe vindmølle var i drift som forretning med korn og foderstof indtil 1960. I dag males der regelmæssigt korn i vandmøllen, og når forholdene er til det også i vindmøllen. Begge er i privat eje, men kan ses i funktion når omvisninger arrangeres. Vindmøllen er fredet.

Vindmøllen blev bygget på Nordgården ved Nykøbing Sjælland ca. 1832 og flyttet til Sydfyn i 1892, da Anders Peder Nielsen Ploug købte den. Møllen deltes op i mindre dele og fragtedes til stedet, hvor den står i dag. Møllebygger Andersen fra Faaborg stod for genopbygningen, og møllen kom til at stå på en forhøjning lige ved vandmøllen. Han moderniserede samtidig møllen og gav den klapper og vindrose.

I 1990 blev den udvendige spånbeklædning fornyet. Under orkanen 3. december 1999 mistede vindmøllen vingerne, vingeakslen og vindrosen, samtidig med, at der opstod skader på selve møllen; derfor var omfattende reparationer nødvendige. Arbejdet med restaureringen begyndte i 2003 da møllebygger John Jensen nedtog hatten, og da det var færdigt i sommeren 2006, havde den fået genetableret jalousierne og vindrosen, således at den igen var selvkrøjende.

Kilder og eksterne henvisninger
Møllens hjemmeside
Grubbe vindmølle i www.moellearkivet.dk
Rundvisning i Grubbe Møller på TV2 Fyn

Hollandske vindmøller i Danmark
Vandmøller i Danmark
Bygninger, konstruktioner og anlæg i Faaborg
Mølleanlæg
Zarqa

Zarqa (eller Az-Zarqa) er en by i det nordlige Jordan, der med et indbyggertal på cirka  indbyggere er landets næststørste by. Byen er hovedstad i et governorat af samme navn og er Jordans industrielle centrum, med over 50 procent af landets fabrikker.

Byer i Jordan
Irbid

Irbid (tidligere kendt som Arabella) er en by i det nordlige Jordan, der med et indbyggertal på  er landets tredjestørste by. Byen er hovedstad i et governorat af samme navn, og er blandt andet hjemsted for en stor palæstinensisk flygtningelejr.

Byer i Jordan
Kapuzinerberg

Kapuzinerberg er et bjerg i byen Salzburg i Østrig. Bjerget ligger på den østlige side af Salzach. Bjergets højeste punkt er 640 moh.

På Kapuzinerberg findes et kapucinerkloster, som er bygget 1599-1605 af et ombygget beskyttelsesanlæg fra Middelalderen. Klosteret blev opført af Wolf Dietrich von Raitenau som reaktion mod reformationen. Klosterkirken blev indviet i 1602.

På vejen fra Salzburg by op til klosteret har kapucinermunke opført 13 små kapeller, som er opført mellem 1736 og 1744. Der er endvidere opført et mindesmærke for Wolfgang Amadeus Mozart, ligesom huset Paschingerschlössl, som forfatteren Stefan Zweig købte i 1917, ligger overfor klosteret. Rundt på bjerget er opført flere bastioner og murværn, der er et levn fra trediveårskrigen.

Under nationalsocialismens tid blev munkene fordrevet fra klosteret, og nazisterne ønskede at opføre både et stadion og et festspilhus på stedet og begyndte nedrivning af klosteret. Krigens slutning satte dog en ende på forhavendet og munkene kunne efter 2. verdenskrig vende tilbage til klosteret.

Pave Johannes Paul 2. boede i klosteret under sit besøg i Salzburg i 1988.

Bjerget er med sin skovareal et vigtigt rekreativt areal midt i Salzburg by.

Bjerge i Østrig
Salzburg
Ma'an

Ma'an er en by i det sydlige Jordan med et indbyggertal på . Byen er hovedstad i et governorat af samme navn.

Byer i Jordan
Festung Hohensalzburg

Festung Hohensalzburg er et fæstningsanlæg i den østrigske by Salzburg og er endvidere byens vartegn. Fæstningen står på Festungsberg over Salzburg gamle bydel. Med en længde på 250 meter og en bredde på 150, er det et de største middelalder borganlæg i Europa.

Bygningen af fæstningen begyndte i 1077 under ærkebiskop Gebhard von Helfenstein. Den oprindelige bygning var en mindre borg med en træmur, men på grund af ærkebiskoppernes stærke politiske indflydelse udbyggede de efterhånden borgen for at beskytte deres interesser. Ringmuren og tårnene blev bygget i 1462 af Burkhard II. af Weißpriach og ærkebiskop Leonhard von Keutschach udbyggede fæstningen yderligere.

Den eneste gang fæstningen kom under angreb var i 1525 under den tyske bondekrig, da en gruppe af minearbejdere, bønder og indbyggere fra Salzburg forsøgte at afsætte ærkebiskop Matthäus Lang von Wellenberg, men forehavendet mislykkedes og et lykkedes ikke at belejre fæstningen.

Ærkebiskop Wolf Dietrich von Raitenau, der var en stor bygherre i Salzburg, blev til sin død i 1612 holdt fanget af sin efterfølger Markus Sittikus von Hohenems på Hohensalzburg.

Da Salzburg i 1816 overgik til det habsburgske monarki i Østrig, blev fæstningen fortrinsvis anvendt som kaserne. Kejser Franz Joseph 1. ophævede i 1861 Hohensalzburg som fæstning, men den forblev fortsat i kejserens besiddelse.

I 1920'erne blev fæstningen anvendt som fængsel for tilfangetagne italienske soldater fra 1. verdenskrig. Fæstningen blev siden renoveret og er i dag en af Østrigs største turistattraktioner.

Der fører en kabelbane, Festungsbahn Salzburg, bygget i 1892, op til fæstningen.

Se også 
 Borge og slotte i Østrig

Eksterne henvisninger 

Bygninger, konstruktioner og anlæg i Salzburg
Fæstningsanlæg i Østrig
Rottenburg an der Laaber

Rottenburg an der Laaber (eller: Rottenburg a.d.Laaber) er en by i Landkreis Landshut, i regierungsbezirk Niederbayern i den tyske delstat Bayern.

Geografi 
Byen ligger i den nordlige del af landkreisen ved floden Große Laber, 21 km nordvest for Landshut.

Inddeling 
Til Kommunen hører, ud over Rottenburg, de tidligere selvstændige landsbyer Oberhatzkofen, Pattendorf, Niedereulenbach, Högldorf, Münster, Pfeffendorf, Unterlauterbach, Oberroning, Inkofen og Oberotterbach.

Eksterne henvisninger 

 Schloss Niederhatzkofen
 Musiknacht Rottenburg 

Hallertau
Whois

Whois = "who is" er et engelsksproget udtryk, som på dansk betyder "hvem er".

Betegnelsen whois bruges om en internet-søgning, hvor man kan finde oplysninger på domænenavne.

Adskillige websteder/tjenester på internettet tilbyder whois søgning, hvor svarene bl.a. omfatter oplysninger om registranten, dvs. den person, institution eller virksomhed, som har registreret domænet, og dermed ejer domænet.

Eksempler på sådanne whois websteder er: http://whois.domaintools.com og http://www.whois-search.com

Af mere officielle databaser for internationale domænenavne findes ifølge DK Hostmaster A/S: PIR Whois (Public Interest Registry) for navne, der ender på .org. Mens der for andre top-level internetdomæner henvises til oversigten over administratorer på IANA's hjemmeside (IANA = Internet Assigned Numbers Authority).

Whois søgning på danske domænenavne (.dk-topdomænet) kan ske på DK Hostmaster A/S's websted http://www.dk-hostmaster.dk under 'Selvbetjening', 'Find domænenavn', dvs. siden Oplysning om domænenavne.

En .dk whois søgning her på www.dk-hostmaster.dk vil oplyse følgende:
 Hvornår domænet er registreret (altså registreret første gang), og hvilken status domænet har, fx 'Aktivt'.
 Hvem registranten (den nuværende registrant) er, oplyst med navn, adresse og telefonnummer.
 Hvem der er 'fuldmægtig', altså om registranten har givet fuldmagt til en anden.
 Navneservernes betegnelse(r).

(Hvis det forespurgte .dk domænenavn er ledigt, altså ikke for tiden er registreret, vil dette blive oplyst i stedet for de nævnte registreringsoplysninger).

Disse whois oplysninger/svar fra DK Hostmaster A/S om eksisterende domæner er lidt mere sparsomme end de oplysninger som andre whois websteder/tjenester giver ved søgning i den samme database hos DK Hostmaster A/S. Idet disse andre også kan oplyse om forlængelsesperiodens længde (fx 1 år eller 5 år), og om hvornår registreringen udløber, dvs. hvor langt frem i tiden der er betalt for at opretholde registreringen.

Eksempelvis oplyser en whois søgning på Netnationen.dk disse 'ekstra' oplysninger om registreringsperiode. (Og for nogle domæner kan Netnationen.dk også give andre oplysninger fra andre kilder end DK Hostmaster A/S).

For internationale domænenavne som .com og .net er det desuden almindeligt ved whois søgning at registrantens mailadresse bliver oplyst. Og på nogle whois websteder oplyses også om, hvor mange domæner den pågældende mailadresse er knyttet til.

Eksterne henvisninger 
 IP Whois

Internetteknologi
Venushår-familien

Venushår-familien (Pteridaceae) er en stor familie i Engelsød-ordenen (Polypodiales). Familien har 15-16 slægter med i alt over 750 arter og forekommer i varmere egne over hele verdnen. Nogle dyrkes son haveplanter i Danmark mens andre er hyppige stueplanter, især arter fra Venushår-slægten. En art (Persillebregne) fra Persillebregne-slægten forekommer dog i Skandinavien, undtagen Danmark og Færøerne, i op til 1600 meters højde.

Arter i familien har krybende eller oprette jordstængler, or gror fortrinsvis på jorden eller på klippe. Bladene er næsten altid sammensatte og sporehusgrupperne er linjeformede langs bladkanten. Disse bregner er ofte små og/eller spinkle af bygning.

 Venushår-slægten (Adiantum)
 Persillebregne-slægten (Cryptogramma)

Rødlistede arter 
Hecistopteris pinnatifida
Sinopteris albofusca

Note 

Plantefamilier
Bregner
Blokfløjtenist

En blokfløjtenist er en person, hvis profession er at spille blokfløjte. Inden for folkemusikken findes et større antal blokfløjtenister, idet man i denne genre har meget musik for dette instrument i forhold til den klassiske musik. Fra den danske musikscene er blokfløjtenisten Michala Petri blevet verdensberømt, mens den tyske Hans-Martin Linde også regnes blandt verdens førende blokfløjtenister.

Se også 
 Fløjtenist
Venushår-slægten

Venushår-slægten (Adiantum) er en stor slægt af bregner i Venushår-familien. Slægten har ca. 200 arter. Ingen vildtvoksende i Skandinavien, men flere dyrkes som haveplanter eller stueplanter. Slægtens "latinske" navn kommer af græsk og betyder "bliver ikke våd" som hentyder til at bladene er vandskyende.

Disse bregner er karakteristiske, med mørke – ofte sorte – bladstilke, og kraftigt lyst grønne blade, der typisk er spinkle. Venushår er ofte krybende og vokser på humus-rig jord som skal være veldrænet men dog konstant fugtig. Ofte i klippe-sprækker og gerne nær strømmende vand eller vandfald.

De fleste arter forekommer i Andesbjergene i Sydamerika men der er også en del arter i det østlige Asien. Kun Adiantum capillus-veneris forekommer vildtvoksende i Europa, men kun i fugtige, milde egne som den sydlige Atlanterhavskyst, Irland og det vesligste England.

 Ægte venushår (Adiantum capillus-veneris)
 Canadisk venushår (Adiantum pedatum)
 Himalayavenushår (Adiantum venustum)
 Sølvvenushår (Adiantum peruvianum)

Bregner
Haveplanter
Planteslægter
Olbia

Olbia er en af de større byer på den italianske ø Sardinien. Dens beliggenhed er nordøst på øen.

Natur 
I nærheden af Olbia kan man også se på flamingoer.

Byer på Sardinien
Kommuner i provinsen Sassari
Krabbesholm

Krabbesholm kan henvise til flere steder i Danmark:
 Krabbesholm (Skive), en herregård beliggende i købstaden Skive i Midtjylland. Herregården huser i dag en højskole.
 Krabbesholm (Gershøj Sogn), en herregård beliggende i Hornsherred nordvest for Roskilde.
Persillebregne-slægten

Persillebregne-slægten (Cryptogramma) er en slægt af bregner i Venushår-familien. Slægten har ca. 10 arter, heraf 1 art i Skandinavien.

Persillebregner har 2 slags blade, der ofte er så forskellige at de ved første øjekast kan synes at høre til 2 forskellige planter. De fertile (sporehusbærende) blade har lange, knudrede sektioner med undersiden dækket af et tykt lag sporehuse. De sterile blade har tyndere brede sektioner, hvor bladkanten kan være indrullet så disse blade ligner Persille. Vokser i klippefyldte områder, ofte i sprækker.

 Persillebregne (Cryptogramma crispa)

Bregner
Planteslægter
Hindebregne-familien

Hindebregne-familien (Hymenophyllaceae) er en familie i Engelsød-ordenen (Polypodiales). Familien har 3-7 slægter og over 600 arter, udbredt over det meste af verdnen – dog altid på lokaliteter hvor der er meget høj luftfugtighed eller hvor de oversprøjtes fra vandfald el.lign.

Langt størsteparten af Hindebregnerne forekommer i de tropiske regnskove, men også i tempererede regnskove, f.eks. i New Zealand hvor der er 25 arter. I Europa forekommer de kun ved den Atlantiske vestkyst, specielt på Azorerne, Irland og det vestligste England. En enkelt art, Hymenophyllum tunbrigense, forekommer dog så langt østpå som Luxemburg. En anden art, Hindebregne (Hymenophyllum wilsonii) forekommer så langt nordpå som det sydvestlige Norge, Færøerne og det sydlige Island.

Hindebregnerne er ofte mørkegrønne til næsten sorte, sammenklumpede, og kan ligne en kraftig mos eller levermos. Stænglen er tynd og skør, og bladene spidse med kun en enkelt karstreng. Bortset fra karstrengen er bladene som regel kun så tykke som én celle! Dette gør at bladene nemt tørrer helt ud, og de er derfor afhængige af konstant høj luftfugtighed eller oversprøjtning.

 Hindebregne-slægten (Hymenophyllum)
 Trichomanes
 Vandenboschia

Rødlistede arter 
 Hymenophyllum alveolatum
 Trichomanes paucisorum

Note 

  

Plantefamilier
Bregner
Krabbesholm Højskole

Krabbesholm Højskole er en højskole beliggende i Skive. Skolen har 4 linjefag; kunst, arkitektur, grafisk design, design.

Historie 
Skolen blev grundlagt i 1885, og er placeret i herregården Krabbesholm fra 1565, der er sammensat af flere gårde, der gik i arv til Magdelene Banner, der så gav den videre til sin mand Ivar Krabbe, efter hvem gården er opkaldt.

Eksterne henvisninger 
Krabbesholm Højskoles hjemmeside

Folkehøjskoler i Danmark
Etableret i 1885
Uddannelsesinstitutioner i Skive
Krabbesholm (Gershøj Sogn)

Krabbesholm er en herregård i Gershøj Sogn, Voldborg Herred i Lejre Kommune.

Herregården blev oprettet 1673 af baron Oluf Rosenkrantz, der også besad naboherregården Egholm. Rosenkrantz fik kongelig tilladelse til at oprette en herregård af jorden fra den ødelagte landsby Vinderup. Om denne landsby var lagt øde i svenskekrigene kan ikke fastslås i kilderne.

Gården blev opkaldt efter Oluf Rosenkrantz ærgerrige hustru Birgitte Krabbe. Oluf Rosenkrantz fik dog ikke længe glæde af sin nye gård. 1682 blev han dømt ved højesteret til tab af sine titler og gods, da hans forsvarsskrift for den gamle adel blev betragtet som et direkte angreb på den enevældige styreform. Krabbesholm og Egholm måtte han sælge for at udrede penge til bøden, men det var dog hans egen svigersøn Mogens Skeel, der afkøbte ham gårdene.

Krabbesholm var i de første 200 år nok en hovedgård, men der boede ikke et adelligt herskab her. Og der var således heller ikke behov for en standsmæssig hovedbygning. Indtil 1806 havde Krabbesholm samme ejer som Egholm og boede der.

I 1810 blev Krabbesholm med tilhørende fæstegods i Sæby, Gershøj og Store Karleby købt af stadsmægler Nicolai Abraham Holten efter et par hurtige handler. Under denne ejer blomstrede godset i 40 år, men uden at der blev bygget en hovedbygning. Driften lå i hænderne hos en forvalter, og herskabet boede på en mindre ejendom, Lindegården, i Skibby Sogn.

Efter Holtens død blev Krabbesholm gods i 1852 solgt til Lars Trolle. Han lod straks opføre et lille slot i nygotisk stil, som i 1940'erne fik en havestuetilbygning mod øst.

Omkring år 1900 blev hele avlsgården ombygget. I den anledning fik Krabbesholm en stor forvalterbolig, der ligger vis-a-vis hovedbygning med avlsgården imellem.

Krabbesholm er i dag et velholdt anlæg med stor have, skov mod nord og alléer i tre retninger.

Krabbesholm Gods er på 484 hektar med Lindegård

Ejere af Krabbesholm

 (1673-1684) Oluf baron Rosenkrantz
 (1684-1686) Mogens Skeel (svigersøn)
 (1686-1691) Otte Skeel (bror)
 (1691-1719) Otto Krabbe (svigersøn)
 (1719-1737) Birte Skeel (enke)
 (1737) Charlotte Amalie Skeel (niece)
 (1737-1745) Iver Rosenkrantz (ægtemand)
 (1745-1763) Charlotte Amalie Skeel (enke)
 (1763-1802) Frederik Christian Rosenkrantz
 (1802-1804) Niels Rosenkrantz
 (1804) Marcus Gjøe Rosenkrantz
 (1804-1806) Lars Lassen
 (1804-1806) Greve Danneskiold-Samsøe
 (1806-1810) Birkedommer Nørgaard og inspektør Poulsen
 (1810-1852) Nicolai Abraham Holten
 (1852-1871) Lars Trolle
 (1871-1876) Frederik Wilhelm Treschow
 (1876-1892) ?
 (1892-1939) Niels Joachim Christian Gregers Iuel (svigersøn)
 (1939-1979) A/S De forenede Kulimportører 
 (1979-) Ejendomsselskabet D. F. K. A/S

Herregårde i Frederikssund Kommune
Herregårde i Roskilde Amt
Bygninger, konstruktioner og anlæg i Lejre Kommune
Teatr Wielki i Łódź

Teatr Wielki i Łódź ligger ved Dąbrowskis plads og er byens største teater. Det specialiserer sig i opførelsen af operaer, operetter og balletforestillinger. Teateret blev grundlagt i 1967 og hører til Polens vigtigste operascener. Det har opført over 240 premiereforestillinger. 

Teatr Wielki har realiseret værker af både klassiske og moderne komponister (blandt andet Tsjajkovskij, Mozart, Verdi, Wagner og Penderecki) til stor succes blandt publikum og kritikere. Flere verdenskendte artister har optrådt her, som Victoria de Los Ángeles, Andrea Bocelli, Fedora Barbieri, Nicolai Gedda eller Wiesław Ochman.

Teaterbygningen er Polens næststørste operahus efter Teatr Wielki i Warszawa og samtidig et af Europas største, med 1070 siddepladser. 

Teatr Wielki er også kendt for, at organisere internationale teaterfestivaler, særligt Łódzkie Spotkania Baletowe, hvor verdens fremmeste balletensembler deltager.

Eksterne Henvisninger 
 Teaterets hjemmeside

Bygninger, konstruktioner og anlæg i Łódź
Gasteiner Ache

Gasteiner Ache er en biflod til Salzach i den østrigske delstat Salzburg. Floden flyder først gennem Gasteinertal og nær Böckstein danner floden vandfaldene Kessel-, Bären og Schleierfall samt Gasteinervandfaldet i Bad Gasteins bymidte.

Tre af Gasteinertals hovedbyer ligger ved Gasteiner Ache, Bad Gastein, Bad Hofgastein og Dorfgastein. Ved Bad Hofgastein er flydens gennemsnitlige gennemløbsmængde 9,9 m³/sek. Ved Lend udmunder Gasteinertal i Salzachtal og Gasteiner Ache udmunder her i Salzach.

Floder i Østrig
Große Arl

Große Arl  er en 30 km lang biflod til Salzach i den østrigske delstat Salzburg. Floden benævnes også Großarlbach. Den udspringer i Radstädter Tauern i en højde af 2.100 meter, og flyder derefter gennem Großarltal, hvor floden ved dalens udmunding danner den turistmæssigt besøgte slugt Liechtensteinklamm. I St. Veit im Pongau udmunder Große Arl i Salzach.

Floder i Østrig
Kunsten at græde i kor (bog)

Kunsten at græde i kor er en dansk roman fra 2002 skrevet af Erling Jepsen. Bogens handling udspiller sig i Sønderjylland og fortælles af en jeg-fortæller, der er en 11-årig dreng, hvis navn er Allan. 

Romanen er en delvist selvbiografisk fortælling om Erling Jepsens egne minder og erindringer fra barndommens land. Erling Jepsen har i et interview udtalt at Kunsten at græde i kor er hans mest selvbiografiske værk.

Bogen har inspireret til filmen Kunsten at græde i kor fra 2006.

Litteratur i 2006
Romaner fra Danmark